ซางาเอะ

ซางาเอะ (寒河江市 (Sagae-shi)) เป็นนครที่ตั้งอยู่ในจังหวัดยามางาตะ ประเทศญี่ปุ่น มีขนาดพื้นที่ทั้งสิ้น 139.03 ตารางกิโลเมตร (53.68 ตารางไมล์) ข้อมูลเมื่อ 1 มกราคม ค.ศ. 2020 (2020 -01-01) นครซางาเอะมีจำนวนประชากรประมาณ 40,131 คน และมีความหนาแน่นของประชากร 289 คนต่อตารางกิโลเมตร ภูมิศาสตร์ ซางาเอะตั้งอยู่ในแอ่งยามางาตะ อยู่ตรงจุดกึ่งกลางทางภูมิศาสตร์ของจังหวัดยามางาตะ มีอาณาเขตทางด้านตะวันตกเป็นเทือกเขาอาซาฮิและเทือกเขาเดวะ และมีอาณาเขตทางด้านตะวันออกเป็นแม่น้ำโมงามิ เทศบาลข้างเคียง จังหวัดยามางาตะ นครมูรายามะ นครเท็นโด เมืองคาโฮกุ เมืองโอเอะ เมืองนิชิกาวะ เมืองนากายามะ หมู่บ้านโอกูระ ภูมิอากาศ ซางาเอะมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Dfb) มีความแตกต่างของอุณหภูมิในแต่ละฤดูมาก โดยมีฤดูร้อนที่อบอุ่นถึงร้อนจัด (และมักจะชื้น) และฤดูหนาวที่หนาวเย็น (บางครั้งอาจหนาวจัด) มีหยาดน้ำฟ้าตกตลอดทั้งปี แต่จะตกหนักที่สุดในช่วงเดือนสิงหาคมถึงตุลาคม อุณหภูมิเฉลี่ยทั้งปีในซางาเอะอยู่ที่ 8.2 °C ปริมาณน้ำฝนเฉลี่ยทั้งปีอยู่ที่ 1,579 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดในเดือนสิงหาคมที่ประมาณ 21.3 °C และต่ำสุดในเดือนมกราคมที่ประมาณ -4.1 °C ประชากร ตามข้อมูลการสำรวจสำมะโนประชากรของญี่ปุ่น จำนวนประชากรของซางาเอะยังคงค่อนข้างคงที่ตลอด 60 ปีที่ผ่านมา ประวัติศาสตร์ หลังจากเริ่มยุคเมจิ พื้นที่ที่เป็นซางาเอะในปัจจุบัน เดิมเป็นส่วนหนึ่งของอำเภอนิชิมูรายามะ จังหวัดยามางาตะ มีการจัดตั้งหมู่บ้านซางาเอะขึ้นในระบบเทศบาลเมื่อวันที่ 1 เมษายน ค.ศ. 1889 ได้รับการยกฐานะเป็นเมืองเมื่อวันที่ 7 มกราคม ค.ศ. 1893 และได้รับการยกฐานะเป็นนครเมื่อวันที่ 1 สิงหาคม ค.ศ. 1954 การเมืองการปกครอง ซางาเอะมีการปกครองแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานิติบัญญัติของเทศบาลซึ่งเป็นระบบสภาเดียวที่มีสมาชิก 16 คน ซางาเอะเป็นเขตเลือกตั้งที่ให้สมาชิกสภาจังหวัดยามางาตะจำนวน 2 ที่นั่ง ในแง่ของการเมืองระดับชาติ ซางาเอะเป็นส่วนหนึ่งของเขตเลือกตั้งยามางาตะที่ 2 ในการเลือกตั้งสภาผู้แทนราษฎรในสภานิติบัญญัติญี่ปุ่น เศรษฐกิจ เศรษฐกิจของซางาเอะนั้นขึ้นอยู่กับการเกษตรและการแปรรูปอาหารเป็นหลัก รวมถึงการทำเหล้าสาเก การศึกษา ซางาเอะมีโรงเรียนที่สังกัดเทศบาลนคร ได้แก่ โรงเรียนประถม 10 แห่ง และโรงเรียนมัธยมต้น 3 แห่ง และโรงเรียนที่สังกัดคณะกรรมการการศึกษาจังหวัดยามางาตะ ได้แก่ โรงเรียนมัธยมปลาย 2 แห่ง การขนส่ง รถไฟ บริษัทรถไฟญี่ปุ่นตะวันออก: สายอาเตราซาวะ สถานี: มินามิซางาเอะ – ซางาเอะ – นิชิซางาเอะ – อูเซ็นทากามัตสึ – ชิบาฮาชิ ทางหลวง ทางด่วนยามางาตะ: ทางแยกต่างระดับซางาเอะ, จุดพักรถซางาเอะ ทางหลวงแผ่นดินหมายเลข 112 ทางหลวงแผ่นดินหมายเลข 287 ทางหลวงแผ่นดินหมายเลข 347 ทางหลวงแผ่นดินหมายเลข 458 สิ่งที่น่าสนใจในท้องถิ่น ซางาเอะมีชื่อเสียงในด้านสถานที่ท่องเที่ยว "เชอร์รีแลนด์" และเป็นผู้ผลิตเชอร์รีรายใหญ่ที่สุดในประเทศญี่ปุ่น วัดจิอนจิ - โบราณสถานแห่งชาติ เมืองพี่น้อง - กีเรซุน ประเทศตุรกี ตั้งแต่ 25 มิถุนายน ค.ศ. 1988 - อันดง ประเทศเกาหลีใต้ ตั้งแต่ 4 กุมภาพันธ์ ค.ศ. 1974 บุคคลที่มีชื่อเสียง ฮิโร คิไก (鬼海 弘雄) - นักถ่ายภาพ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Sagae, Yamagata เว็บไซต์ทางการ (ในภาษาญี่ปุ่น)